মিস্টার জো বি. কারভালহো
মিস্টার জো বি. কারভালহো একটি বলিউড কমেডি চলচ্চিত্র, যেটি ২০১৪ সালের ৩ জানুয়ারী মুক্তি পেয়েছে। চলচ্চিত্রটি পরিচালনা করেছেন সমীর তিওয়ারি এবং প্রযোজনা করেছেন শীতল মালভিয়া ও ভোলা রাম মালভিয়া (আরশাদ ওয়ার্সীর দীর্ঘকালীন কার্যনির্বাহক)। চলচ্চিত্রটিতে অভিনয় করেছেন আরশাদ ওয়ার্সী, সোহা আলি খান, জাওয়েদ জাফরী এবং বিজয় রাজ। টির প্রথম টিজার ২০১৩ সালের ১৭ নভেম্বরে প্রকাশ পায়। এতে গীতা বসরা, মাহিকা শর্মা এবং কারিশ্মা কোটক অতিথি চরিত্রে অভিনয় করেছেন। গায়ক বাবুল সুপ্রিয় একটি ক্যামিও চরিত্র দিয়ে চলচ্চিত্রে অভিষেক করেছেন। চলচ্চিত্রের শিরোনামটি নিজেই হিন্দি শব্দগুচ্ছ জো ভি কারওয়া লো (অনু. যেকোন কিছু করিয়ে নাও) শব্দের একটি খেলা।